Søvngjengeri

Søvngjengeri eller somnambulisme er en søvnforstyrrelse hvor man i sovende tilstand utfører ting som normalt utføres i våken tilstand; oftest nettopp at man vandrer omkring.

Søvngjengeri er ikke i seg selv farlig, men risikoen for å komme til skade er naturligvis større enn normalt. I mars 1994 gikk en 80 år gammel kvinne i søvne i sitt hjem på Oppsal og våknet forslått på den snøkledde bakken utenfor boligblokken. Psykiater Jarl Jørstad«Jarl Jørstad», minneord 22. juni 2006, ''tidsskriftet.no sa at han aldri før hadde hørt om noen som hadde klatret ut et vindu i søvne. Damen falt ned fra fjerde etasje, men kom fra det.Brynjar Haukli: «80-årig kvinne overlevde fall på 8-10 meter», Verdens Gang, 16. mars 1994 

 Symptomer og tegn 
Søvngjengeri kjennetegnes ved:Stallman, Helen M. (2017). "Assessment and treatment of sleepwalking in clinical practice". Australian Family Physician. 46 (8): 590–593. PMID 28787563."Sleepwalking - Symptoms and causes". Mayo Clinic. Arkivert fra originalen 18. februar 2022. Besøkt 28. juli 2025.
 Delvis oppvåkning i NREM-søvn
 Drømmer som enten huskes eller er glemt ved oppvåkning
 Motorisk atferd som er enten enkel eller kompleks
 Svekket oppfatning av omgivelsene rundt
 Svekket dømmekraft, planlegging og problemløsning

Søvngjengerens øyne er ofte åpne, selv om hen i mange kulturer fremstilles med øynene lukket, og armene strakt frem. Blikket kan være glassaktig eller tomt og med utvidete pupiller. Selv om søvngjengere har en redusert oppfatning av omgivelsene sine, viser de god evne til å navigere i omgivelsene som kan være kjent for dem. Ved oppvåkning er de desorienterte, forvirret og vet ikke hvorfor eller hvordan de kom seg ut av senga. Desorienteringen forsvinner i løpet av noen minutter. De kan snakke mens de går i søvne, men praten er usammenhengende og gir sjelden mening for dem som hører på. Hukommelsestap ved søvngjengeri forekommer, fra ingen hukommelse til vage minner.Schenck, Carlos H. (March 2007). Sleep: The Mysteries, the Problems, and the Solutions.] Avery Publishing. s. 105–109. ISBN 978-1-58333-270-2. OCLC [https://search.worldcat.org/oclc/1265420054 1265420054.

 Se også 
 Søvn, søvnforstyrrelse
 Drøm
 Hypnose

 Referanser 

 Eksterne lenker 

 Lommelegen.no om søvngjengeri

Kategori:Søvn